Р Е П У Б Л И К А Б Ъ Л Г А РИ Я

М и н и с т е р с т в о н а з е м е д е л и е т о

О б л а с т н а д и р е к ц и я “ З е м е д е л и е ” - г р . Бургас

**З А П О В Е Д**

**№ РД-04-90**

**гр. Бургас, 30.06.2022г.**

На основание чл. 3, ал. 4 от Устройствения правилник на областните дирекции „Земеделие”, чл. 61 и чл. 64 от Закона за държавната собственост, чл. 69 от Правилника за прилагане на Закона за държавната собственост, чл. 4, ал. 1 във вр. чл. 2, т. 1, чл.5-чл. 17 от Наредба № 7 от 14.11.1997 г. за продажба на движими вещи - частна държавна собственост

# НАРЕЖДАМ:

Откривам търг с тайно наддаване за продажба на следната негодна и излишна поради това движима вещ – частна държавна собственост, стопанисвана от Областна дирекция „Земеделие” гр. Бургас, както следва:

1.Употребяван лек автомобил, марка:Опел, модел: Вектра, рег. № А1264КТ, цвят – светло сив металик, № на рама – W0L0JBF19W1042885, идент. № на двигател – X18XE14344599, година на първоначална регистрация – 07.01.1998 г., работен обем на двигателя 1800 куб.см., мощност 74 к.w.

2.На 19.07.2022 г. ( деветнадесети юли две хиляди двадесет и втора година) от 10:30 часа, в град Бургас, ул.”Фердинандова” № 3, ет.3, зала на ОД”Земеделие”Бургас, да се проведе търг с тайно наддаване за продажба на движимата вещ по т. 1.

3.Началната тръжна цена на движимата вещ, определена с Протокол № 1 от 15.11.2021 г. на комисия, назначена със Заповед № РД-04-432/03.11.2021 г. на Директора на ОД «Земеделие» Бургас на употребяван лек автомобил, марка:Опел, модел: Вектра, рег. № А1264КТ, цвят – светло сив металик – 970/деветстотин и седемдесет/ лева;

4.Търгът да се проведе по реда на раздел ІІ от Наредба № 7/14.11.1997г. за продажба на движими вещи – частна държавна собственост, издадена от министъра на финансите ( Обн., ДВ, бр.109 от 1997г. ) и съобразно тръжна документация за продажба чрез търг с тайно наддаване на движими вещи – частна държавна собственост на ОД „Земеделие“ – Бургас, неразделна част от настоящата заповед.

5.Движимата вещ да бъде изложена за оглед всеки работен ден – за времето от 11.07.2022 г. до 18.07.2022 г., включително от 09:00 часа до 17:00 часа. Огледът да се извърши на адрес: гр. Средец, ул. пл. ” Георги Димитров “1, в присъствието на определено длъжностно лице от състава на ОС „Земеделие“ – гр. Средец, след предварителна заявка на телефонен номер 0879021053 .

6.Депозитът за участие е 10% от началната тръжна цена на вещта се превежда по банкова сметка на ОД ”Земеделие” Бургас - ОББ АД клон гр. Бургас – IBAN:BG48UBBS80023300252510, BIC:UBBSBGSF, Основание: Депозит таен търг автомобил рег. №А1264КТ, най късно до 17.30 часа на 18.07.2022 г. включително. Върху него не се начислява лихва и не подлежи на връщане при отказ от закупуване на вещта. Банковото бордеро /оригинал/ за внесения депозит се представя заедно с документите за участие в търга.

7.В срок от 11.07.2022 г. до 17:30 ч. на 18.07.2022 г. включително, кандидатите за участие в търга подават в Областна Дирекция „Земеделие” гр. Бургас, ул.”Иван Шишман” №8, ет.1:

-Заявление за участие в търг с тайно наддаване /Приложение 1/.

-За физическите лица и представителите на юридическите лица – копие на документ за самоличност, а в случаите, когато кандидатът се представлява от пълномощник и нотариално заверено пълномощно;

-За кандидати, регистрирани по Търговския закон в Република България – копие на документ за регистрация или единен идентификационен код (ЕИК) на участника, съгласно чл. 23 от Закона за търговския регистър и регистъра на юридически лица с нестопанска цел;

-За кандидати чуждестранни юридически лица - документ на съдебен или административен орган от държавата, в която са установени, с превод на български език;

-Документ за внесен депозит;

-Декларация за оглед /Приложение 2/;

-Ценово предложение – Предлаганата от участниците цена следва да е в цели левове. Представя се в отделен по-малък запечатан непрозрачен плик, надписан с текста: „Предлагана цена за автомобил рег. № А1264КТ./*посочва се рег. № на автомобила/*“, поставен в плика със заявлението /Приложение № 3/.

-Декларация-съгласие за обработване на лични данни /Приложение № 5/;

-Документ, удостоверяващ номера на банковата сметка на кандидата /открита към банка по избор/ - оригинал или заверено копие.

-Всеки участник подава заявлението си в запечатан непрозрачен плик, лично или чрез упълномощен представител. Върху плика се отбелязва входящия номер, датата и часът на подаване.

-Заявление, представено след изтичане на обявения краен срок, не се приема, не се приема заявление в незапечатан плик или в плик с нарушена цялост. Такова заявление се връща незабавно на кандидата.

8.До участие в търга се допускат само тези участници, които са подали изброените в т.7 изискуеми документи за участие в тръжната процедура.

9.Назначавам комисия за организиране и провеждане на търг с тайно наддаване в състав :

Председател:

Иванка Великова Калчева-Главен счетоводител на ОД”З”-Бургас

Членове:

Стефан Николаев Николов - Главен експерт в ГД „АР” гр.Бургас

Живка Добрева-Ламбова – Главен юрисконсулт към дирекция “АПФСДЧР” гр.Бургас

Антоанета Колеолова-началник ОС „З” – гр.Средец

10.Председателят на комисията да състави протокол от проведения търг в 3 екземпляра - по един за спечелилия търга, за комисията и за касата на продавача. Същият да бъдe обявен на видно място в сградата Областна дирекция “Земеделие” гр. Бургас, ул.„Цар Иван Шишман” №8.

11.Движимата вещ се предава на купувача след плащане на цената и подписване на предавателно-приемателен протокол и договор. Собствеността върху същите се прехвърля с подписването на договора с нотариална заверка на подписите, сключен по образец /Приложение № 4/. Разноските по плащането на дължимите нотариални такси и други дължими плащания са за сметка на купувача /местен данък МПС/.

12.Заплащането на закупената вещи от класиранията на първо място участник, да се извърши в срок от 3 / три / работни дни след обявяването на тръжния протокол, по следната банкова сметка: ОББ АД клон гр. Бургас – IBAN: BG28UBBS80023110260910 BIC: UBBSBGSF

13.В случай на неплащане на цената в срока, депозитът не се връща и комисията служебно обявява за спечелил търга участникът, предложил при наддаването следващата по размер цена, след което го поканва в срок до 3 (три) работни дни да извърши плащането. Ако не внесе цената в определения срок, комисията отбелязва със забележка в тръжния протокол, че вещта не е продадена.

14.За спечелената от търга вещ, да се изготви надлежно оформена фактура за заплатената от кандидат - купувача вещ. Разноските по транспортиране на вещта са за сметка на купувача.

15.Закупената вещ следва да се получи от купувача в 5 ( пет ) дневен срок от прехвърляне на собствеността.

16.Депозитите на участниците неспечелили търга, следва да бъдат върнати по посочени от тях банкови сметки, след приключване на тръжната процедура и предаване на продадените вещи.

17.Депозитът на спечелилия наддаването кандидат се прихваща към заплатената цена на продадената вещ.

18.Областна дирекция “Земеделие” гр. Бургас не носи отговорност за явни и/или скрити недостатъци на вещта, както и дали отговарят на техническите изисквания за експлоатация и безопасност. Областна дирекция “Земеделие” гр. Бургас не разполага с техническа документация за движимите вещи.

19.Обявление за търга, да се обяви на видно място в сградата на Областна дирекция “Земеделие” гр. Бургас , „Цар Иван Шишман” №8 и на интернет страницата на дирекцията.

20.Председателят на тръжната комисия да организира публикуването на обявление за организиране на търга в най-малко един ежедневник.

21.Участниците в търга имат право да подават жалби в 7- дневен срок от датата на провеждане на търга по реда на АПК за неспазване на неговата организация и провеждане.

Копие от заповедта да се връчи на съответните длъжностни лица за сведение и изпълнение.

# /п/

**ЛИДИЯ СТАНКОВА**

*Директор на Областна дирекция «Земеделие» – гр. Бургас*